Diari Oficial de la Generalitat Valenciana


Sumari del DOGV 4505, del 22-05-2003 (2003/5408)

Notificació de la resolució del conseller d'Obres Públiques, Urbanisme i Transports, de 18-07-02 (RA-56/02), a Miguel Alcañiz Perdiguer (en representació de Nuevas Residencias L'Eliana 2000, SL).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5408


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del conseller d'Obres Públiques, Urbanisme i Transports, de 18-07-02 (RA-56/02), a Miguel Alcañiz Perdiguer (en representació de Nuevas Residencias L'Eliana 2000, SL). [2003/5408]
  
Ja que no s'ha pogut practicar la notificació al Sr. Miguel Alcañíz Perdiguer (en representació de Nuevas Residencias L'Eliana 2000, SL), i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, el 18 de juliol de 2002 (RA-56/02).
  
Vist el Recurs d'Alçada interposat pel senyor Miguel Alcañíz Perdiguer, en nom i representació de la mercantil Nuevas Residencias L'Eliana 2000, SL, contra l'Acord de la Comissió Territorial d'Urbanisme de València, de dia 1 de febrer de 2002, pel qual es denegava l'aprovació definitiva del PRI al carrer Antonio Machado de Riba-roja de Túria, i de conformitat amb els següents,
  
Antecedents de fet
  
Primer
  
La Comissió Territorial d'Urbanisme de València, en la sessió del dia 1 de febrer de 2002, va dictar l'Acord pel qual es denegava l'aprovació definitiva del Pla de Reforma Interior al carrer Antonio Machado de Riba-roja de Túria, i es va notificar amb data 22 de febrer de 2002 i publicar en el Diari Oficial de la Generalitat Valenciana, de 7 de març de 2002.
  
Segon
  
El 18 d'abril de 2002, va tindre entrada en el Registre de la Conselleria d'Obres Públiques, Urbanisme i Transports, el recurs d'alçada interposat pel Sr. Miguel Alcañíz Perdiguer, en nom i representació de la mercantil Nuevas Residencias L'Eliana, SL, pel qual s'al·legava, a pesar del gran nombre de manifestacions, que l'acord recorregut mancava de motivació, i es convertia en un supòsit de discrecionalitat.
  
Tercer
  
El 22 d'abril de 2002 es va donar trasllat del citat recurs a l'Ajuntament de Riba-roja de Túria, perquè en el termini de 15 dies, de conformitat amb el que establix l'article 112 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, poguera al·legar tot el que estimara convenient, i no s'ha rebut informe de la dita entitat local.
  
Quart
  
Els Servicis Territorials d'Urbanisme de València, el 30 d'abril de 2002, en relació amb l'objecte del present expedient, van emetre l'informe proposava la inadmissió del recurs.
  
Cinqué
  
El Servici Jurídic de la Conselleria d'Obres Públiques, Urbanisme i Transports, el 16 de juliol de 2002, va informar favorablement la inadmissió del present recurs d'alçada.
  
Fonaments de dret
  
Primer
  
El present el recurs d'alçada, és inadmissible ja que no es va interposar en el termini estipulat d'un mes d'acord amb el que establix l'article 107 i 114, de la Llei 4/1999, de 14 de gener, que modifica la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Que havent sigut publicat l'acord impugnat en el Diari Oficial de la Generalitat Valenciana, el dia 7 de març de 2002, i notificat amb data 22 de febrer de 2002, s'entén que ha transcorregut el termini abans referit i resulta impossible l'admissió.
  
Segon
  
No obstant l'anterior, i als efectes merament dialèctics, i en relació amb la discrecionalitat i falta de motivació al·legada per l'entitat recurrent, hem de dir que és doctrina reiterada que la potestat discrecional de l'administració en la producció d'actes no reglats pel dret administratiu, únicament es justifica en la «presumpció de racionalitat» que aquella ha utilitzat en relació amb els fets, mitjans tècnics i la multiplicitat d'aspectes i valors que s'ha de tindre en compte en la seua decisió, és a dir, la decisió administrativa discrecional no ha de ser capritxosa, ni arbitrària, ni ser utilitzada per a produir una «desviació de poder», sinó abans al contrari ha de fonamentar-se en una situació fàctica provada, valorada a través d'informes previs emesos pels organismes que la norma jurídica d'aplicació determina, i interpretats i valorats dins de la racionalitat del fi que aquella perseguix amb la seua exigència en el procediment administratiu. (Sentències del Tribunal Suprem de data 25 d'octubre de 1988, Aranzadi 1998/8052, i 15 de desembre de 1998, Aranzadi 1999/1025).
  
Que en el present expedient han quedat clarament justificats i raonats, a través de l'acord recorregut, els motius que han comportat a la denegació del projecte proposat, per la qual cosa no es pot parlar d'arbitrarietat o de falta de justificació.
  
De la resta de les al·legacions posades de manifest en el recurs, no pot extraure's que estes constituïsquen causa de nul·litat de les regulades en l'article 62 de la LRJAPC d'esta norma, ni que incórreguen en un dels supòsits requerits en l'article 117 d'este text legal per a la interposició del recurs extraordinari de revisió.
  
Tercer
  
El conseller d'Obres Públiques, Urbanisme i Transports és competent per a resoldre el recurs d'alçada, de conformitat amb l'article 7 del Reglament Orgànic i Funcional de la Conselleria d'Obres Públiques, Urbanisme i Transports aprovat mitjançant Decret 210/2001, de 18 de desembre, i l'article 14.2 del Decret 77/1996, de 16 d'abril, del Consell pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
No admetre per extemporani el recurs d'alçada interposat pel senyor Miguel Alcañíz Perdiguer, en nom i representació de la mercantil Nuevas Residencias L'Eliana 2000, SL, contra l'Acord de la Comissió Territorial d'Urbanisme de València, de dia 1 de febrer de 2002, pel qual es va denegar l'aprovació definitiva del Pla Reforma Interior Carrer Antonio Machado de Riba-roja de Túria (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.